 Kikosi hicho kinachoongozwa na Abdallah Kibadeni na msaidizi wake Mrage Kabange kiko mafichoni Chanika kikijifua kwa ajili ya mchezo huo, wakiahidi kufanya vizuri katika mechi hiyo Januari 16.Kwa mujibu wa Msemaji wa JKT Ruvu, Ofisa Mteule daraja la pili Constatine Masanja, kikosi hicho kimeweka kambi katika kituo cha soka kilichopo chini ya Kibadeni, Chanika.“Katika kuhakikisha timu inafanya vizuri inaendelea na kambi huko Chanika ikijiandaa na mchezo ujao wa ligi dhidi ya Mgambo JKT,” alisema.Aliongeza kuwa kocha hutumia kipindi hiki cha mapumziko kuitengeneza timu ili kurudi na moto iliomalizia mzunguko wa kwanza.Timu hiyo ilikuwa kwenye hatari ya kushuka daraja lakini baada ya kuchukuliwa na Kibadeni imeonesha mwanga.Kutoka mkiani imesogea hadi nafasi ya 10 ikiwa na pointi 12 baada ya kushinda michezo mitatu kati ya 13 iliyoshiriki, ikipoteza saba na kupata sare tatu.